钦定古今图书集成/明伦汇编/氏族典/第531卷 > 郭德海
## 钦定古今图书集成/明伦汇编/氏族典/第531卷 > 郭德海

按《元史郭宝玉传》：“宝玉子德海，字大洋，资貌奇伟，亦
通天文兵法。金末为谋克，知父宝玉北降，遁入太行
山。大军至，乃出降，为抄马弹压，从先锋柘柏西征，悉
平之。以功迁右监军。壬辰正月，破金师。癸巳，取申、唐
二州。甲午，河南复叛，德海往讨之，炮伤其足，以疾归，
卒。子侃。”